als_Latn dik_Latn sag_Latn
Ndihmë për Zyrtarët
- Udhëzimi dhe Deklarata e Pasurisë për Procesin e Rivlerësimit
- Si të shmanget Konflikti
- Si të plotësohet Deklarata
- Afatet e Deklarimit
- Formularë Deklarimi
- Formularë dhe Regjistra Sinjalizimi
- Udhëzimi dhe formulari i deklarimit për kandidatët në institucionet e sistemit të drejtësisë
- Subjektet Deklarues
Raportet Vjetore
Dokumenta të ILDKPKI
- Rregullore dhe udhëzime të ILDKPKI-së
- Vendimi i Kuvendit Nr. 48/2016
- Akte Nënligjore të ILDKPKI
- E drejta e Informimit
- Kodi i Etikës
Të tjera
7 Maj 2010
FJALA
e Inspektorit të Përgjithshëm të ILDKP, z. Adriatik Llalla në ceremoninë e një-vjetorit të krijimit të Njësive të Përbashkëta Hetimore Rajonale
Programi Pragu i Korporatës së Sfidës së Mijëvjeçarit për Shqipërinë II
I nderuar z. Williams,
Të nderuar pjesëmarrës,
Eshtë kënaqësi e veçantë që ndodhem në këtë ceremoni dhe të shpreh vlerësimet e mia për kontributin dhe punën e kryer nga Njësia e Përbashkët Hetimore Rajonale në kuadër të rritjes së efektivitetit të luftës kundër korrupsionit.
Më 6 Maj 2009, Inspektorati i Lartë ishte një ndër gjashtë institucionet qendrore që firmosën Memorandumin e Bashkëpunimit për krijimin e Njësive të Përbashkëta Hetimore, në përbërje të të cilit janë institucionet më të rëndësishme në luftën kundër korrupsionit.
Thelbi i këtij akti është koordinimi ndërinstitucional në luftën kundër korrupsionit. Inspektorati i Lartë ka dhënë kontributin e tij në këtë drejtim, duke forcuar kapacitetet investiguese për zbulimin e fshehjes së pasurisë të vendosur në mënyrë të paligjshme, si dhe për evidentimin dhe shmangien e konfliktit të interesave në administratën publike.
Ligji për deklarimin dhe kontrollin e pasurive, ka objekt të drejtëpërdrejtë kontrollin e pasurisë, legjitimitetin e burimeve të krijimit të saj për subjektet deklarues dhe personat e lidhur me ta.
Vepra penale e fshehjes së pasurisë apo deklarimit të rremë të interesave private, në të shumtën e rasteve mund të jetë e lidhur me një veprim që paraprin, shoqëron ose pason një tjetër vepër penale, si korrupsioni pasiv i personave që ushtrojnë funksione publike, shkeljes se barazisë së pjesëmarrësve në tendera, përfitimi i paligjshëm i interesave etj.
Për këtë arsye ILDKP, ka kërkuar vazhdimisht që procedimet penale të filluara mbi bazën e kallzimeve penale të saj të ndiqen me prioritet, në respektim të parimeve të ligjit procedurial penal, veçanërisht respektimit të afateve të përfundimit të hetimeve paraprake.
Kjo, sepse subjektet që kontrollohen nga ILDKP, janë zyrtarë të kategorive të ndryshme të administratës shtetërore, të cilët kanë kompetenca thelbësore në vendimmarrjet publike, mbi bazën e të cilave bazohet kryesisht dhe besimi i publikut tek institucionet.
Inspektorati i Lartë është angazhuar maksimalisht në forcimin e bashkëpunimit me strukturat përgjegjëse në luftën kundër korrupsionit, sidomos me organin e akuzës, ç’ka dëshmohet nga numri gjithnjë e në rritje i rasteve të kallëzimeve penale të dërguara nga ILDKP, 16 vetëm për vitin 2009, ndër të cilat dhe emrat e disa zyrtarëve të niveleve të larta drejtuese.
Gjithashtu, Inspektorati i Lartë ka forcuar bashkëpunimin me Ministrinë e Financave, përkatësisht me Drejtorinë e Përgjithshme të Parandalimit të Pastrimit të Parave, për investigimin e disa rasteve të “personave të ekpozuar politikisht”, që në terma të tjerë janë zyrtarët që deklarojnë periodikisht pasurinë në institucionin tonë.
Nga ana tjetër, për hetime të detajuara në terren, Inspektorati i Lartë ka pasur mbështetjen edhe të Drejtorisë së Përgjithshme të Policisë.
Ky bashkëpunim ndërinstitucional ka ndikuar pozitivisht në rritjen e efikasitetit në goditjen e elementit korruptiv.
Një vit pas nënshkrimit të Memorandumit për Njësitë e Përbashkëta Hetimore, Inspektorati i Lartë vëren me kënaqësi se bashkëpunimi ka nisur të japë rezultatet e tij, gjë që dëshmon për vendosmërinë e institucioneve shqiptare për të forcuar imazhin e zyrtarit publik.
Tashmë është krijuar një njësi solide ndërinstitucionale dhe shpreh bindjen se në të ardhmen susksesi do të jetë akoma edhe më i madh!
Ju faleminderit!
als_Latn als_Latn als_Latn als_Latn als_Latn uzn_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn swe_Latn als_Latn als_Latn als_Latn nno_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn